cyanic-selkie/wikianc huggingface dataset:
La Princineto
Intrigo
Fraŭlino Minchin ankaŭ alvenas en la domon de Crisford, kaj kiam ŝi malkovras ke Sarah ricevis ŝian tutan monon, kaj do ŝi provas konvinki ŝin iri reen kaj esti plentaŭga studento en sia loĝlernejo. Sarah ne konsentas reveni, kaj restas kun sinjoro Crisford. Ŝi memoras sian plej bonan amikon Becky, kaj dungas ŝin kiel kunulo en la Crisford-domo.
Pri la romano
La romano estas emocia, viveca kaj larmoplena. Malgraŭ ke ĝi estis verkita antaŭ pli ol cent jaroj kaj kvankam la aŭtoro Burnett verkis dekojn da sukcesaj romanoj kaj teatraĵoj, la plej multaj el ili estas delonge forgesitaj.
'Little Princess' estas unu el la malmultaj romanoj, kiuj estas multfoje eldonitaj, en novaj eldonoj. Kiel multaj aliaj infanlibroj, la romano traktas specon de Cindrulina rakonto. Sarah Crew estas riĉa knabino kiu perdas ŝian patron (post esti orfigita en juna aĝo de ŝia patrino). Kiel rezulto, ŝi estas submetiĝeme sklavigita fare de la malbonkora loĝlernejoposedanto. Ŝi konservas internan honestecon kaj dececon malgraŭ ĉio kaj finfine estas liberigita de ŝia turmento. Burnett ŝajne inkludis kelkajn el ŝiaj infantempaj travivaĵoj en la romano, ĉar kiel rezulto de la morto de ŝia patro ŝi ankaŭ travivis malsaton.
Schiedam Centrum (stacidomo)
Schiedam Centrum estas metrostacio kaj la nura stacidomo de Schiedam, situanta ĉe fervojlinio Oude Lijn (Amsterdamo – Harlemo – Rotterdamo).
Akaniacoj
La akaniacoj (Akaniaceae) estas planta familio el la dukotiledonaj angiospermoj. Tiu familio apartenas al la ordo brasikaloj (Brassicales). Ĝi enhavas 2 genrojn kaj 2 speciojn,. Ĝia tipa genro estas akanio.
Taksonomio
Laŭ World Flora Online kaj The Plant List (2 jun. 2020), , jen ĉi-sube la listo de la akceptitaj taksonoj, kaj ties Esperantaj nomoj :
Carolina (stacidomo)
Carolina estas fervoja stacidomo en Zernez, Svislando.
Attila Ferenczfy-Kovács
Attila Ferenczfy-Kovács [ferencfi-kovAĉ], laŭ hungarlingve kutima nomordo Ferenczfy-Kovács Attila estas hungara arkitekto pri internaj spacoj, dekoraciisto, arkitekto, pentristo.
Attila Ferenczfy-Kovács naskiĝis la en Pécs.
Biografio
Attila Ferenczfy-Kovács akiris arkitekturan diplomon en Teknikuniversitato de Budapeŝto en 1974. Post siaj studoj li laboris 4 jarojn en arkitektura firmao en sia naskiĝurbo, poste en filma produktejo en Budapeŝto. Intertempe en 1979 li konstruis propran modernan familian domon en Budakeszi. Depost la socialismo ekde 1991 li estas privata artisto. Plej ofte li havas taskojn en la teatroj kaj filmoj. Li ricevis premiojn inter 1982-2002, lastfoje premion Kossuth. Li estas eksedziĝinta kun 3 gefiloj.
Korteza romano
La korteza romano (en franca roman courtois) estas longa rakonto verkita en la Mezepoko kiu etendiĝis tra Eŭropo ĉefe ekde fino de la 11-a jarcento ĝis la 14-a jarcento. La adjekto 'korteza' referencas al mezepoka kunteksto de la medio de la kortego. Kaj specife en literaturo ĝi rilatas al la tradicio de la trobadoroj, kiuj prikantis rafinitan, nematerian amon.
Priskribo
Tiu ĉi literatura ĝenro estis uzita precipe en la kortegoj de la angloj kaj normandoj de la nordo de Francio kaj Anglio, kvankam, probable, ĝia origino devenas de Provenco, kaj populariĝis, inter aliaj, en Nederlando kaj Turingio.
En la korteza romano, la kavalirecaj aventuroj celas ĉefe la amuzigon kaj distron de la "kor-damo" kaj la elstarigon de la individuaj kvalitoj de la heroo. La perfekta korteza heroo baraktas inter aventuro kaj amo. La naturo kaj kelkaj roluloj estas priskribitaj detale. Ankaŭ la materia vivo aperas detale, ekzemple kasteloj, vestoj, turniroj, ceremonioj, kio estas novigaĵo kontraŭ la epikaj kantoj. Per la korteza literaturo, oni transiris iom post iom de la parola anonima literaturo al la literaturo skribita kaj subskribita de aŭtoro.
Krom amo, interpretita laŭ la koncepto difinita kiel korteza amo, elstaris la tipaj valoroj de la kavalireca socio, nome la deziro de aventuro, la elstarigo de la individua kuraĝo, la idealigo de la nobla karaktero kontraŭ la maliculo. La celo de la tekstoj estis precipe la distro de publiko komponita de aristokratoj de rafinitaj gustoj. Tiurilate, la kritikisto Erich Auerbach asertis, ke la celo de la korteza romano estas 'la memreprezentado de la feŭdisma kavalerio en ilia vivmaniero kaj idealoj'.
Nana galio
Nana galio, latine Galium pumilum, estas plurjara herbo el familio Rubiacoj. Tiu stara planto altas inter 10 kaj 30 (50) cm. La fajnaj tigoj estas senharaj aŭ nur harozetaj. La folioj, ofte plimalpli falĉilformaj, stretaj kaj unuripaj, estas 5-9-ope verticilaj. Estas longa interspaco (2-4 oble pli longa ol folio) inter du verticiloj. La etaj floroj (diametro ĝis 3 mm) havas blankajn petalojn, akutajn sed sen aparta pinto. La frukto (akeno) longas ĉirkaŭ 1,5 mm kaj estas glata.
Tiu planto kreskas en sekaj herbejoj kaj lumaj partoj de arbaroj. Ĝi floras en junio kaj julio en multaj lokoj de la suda duono de Eŭropo.
Vargem
Vargem povas temi pri diversaj loĝlokoj, interalie pri
Pūowaina
Pūowaina (havaje) aŭ Punchbowl (angle) estas eksaktiva tufkonusa vulkano en Honoluluo, Havajo. Ĝi estas la loko de la Nacia Memoreja Tombejo de la Pacifiko de la usona armeo.
La vulkana kratero estis formita antaŭ proksimume 75 000 ĝis 100000 jaroj dum la dua agadofazo de la Honolulua Vulkana Serio. La kratero rezultis el la elĵeto de varmega lafo tra fendoj en la malnovaj koralaj rifoj kiuj, tiutempe, etendiĝis ĝis la piedo de la montoĉeno Koʻolau. La vulkano plej verŝajne estas unugeneza vulkano, tio signifas, ke ĝi nur unufoje erupciis.
Kvankam ekzistas diversaj tradukoj de la havaja nomo de la vulkano, "Pūowaina", la plej ofta estas "monteto de ofero". Ĉi tiu traduko proksime rilatas al la historio de la kratero. La unua konata uzo estis kiel altaro kie havajanoj ofertis homajn oferojn al siaj dioj kaj mortigis malobservantojn de la multaj tabuoj. Poste, dum la regado de Kamehameha la 1-a, du kanonoj estis muntitaj ĉe la rando de la kratero por saluti distingitajn alvenantojn kaj signi gravajn okazojn. Frue en la 1880-aj jaroj, unuaj terpecoj sur la deklivoj de la Punchbowl ludoniĝis por setlado kaj en la 1930-aj jaroj, la kratero estis utiligita kiel pafilejo por la Havaja Nacia Gvardio. Kontraŭaviadilaj kanonoj situantaj tie estis pafitaj dum la japana atako la 7-an de decembro 1941. Proksime al la fino de Dua Mondmilito, tuneloj estis fositaj tra la rando de la kratero por la lokigo de artilerio por gardi la havenon de Honoluluo kaj la sudan parton de la areo Pearl Harbor.
Cikloheptila buterato
Cikloheptila buterato aŭ C11H20O2 estas organika kombinaĵo apartenanta al la familo de la esteroj, rezultanta el interagado de la butanata acido kaj cikloheptanolo. Cikloheptila butanato estas senkolora likvaĵo kun agrabla odoro, nesolvebla en akvo sed solvebla en alkoholoj, oleoj kaj aliaj nepolaraj organikaj solvantoj. Cikloheptila buterato prezentas butanatan grupon ligitan al ciklobutila grupo. Ĝi konsistas je 11 karbonatomoj, 20 hidrogenatomoj kaj 2 oksigenatomoj.
Senaŭtomobila tago
Senaŭta tago, ankaŭ konata kiel tago libera de aŭtoj, estas evento destinita por propagandi la signifan redukton en la nombron da aŭtoj vojaĝantaj sur urbaj stratvojoj. Tiu aranĝo povas okazi en aparta kvartalo aŭ regiono dum la tuta tago aŭ parto de ĝi. La celo estas doni al tieaj loĝantoj kaj laborantoj ŝancon vidi kiel ilia urbo povas aspekti kaj funkcii kiam aŭtoj ne moviĝas sur iliaj urbaj vojoj.
Je la komenco de la 21-a jarcento, ĉi tiu evento okazas ĉiujare la 22-an de septembro, do je la fino de la somero de la norda hemisfero, kaj estas organizita diversloke kaj diversmaniere.
5-Heptadekanono
5-Heptadekanono aŭ 5-okso-heptadekano estas organika kombinaĵo rezultanta el interagado de la pentanalo kaj klorododekano. Ĝi estas blanka aŭ flava, brulema solidaĵo, nesolvebla en akvo. 5-Heptadekanono posedas 17 karbonatomojn, 34 hidrogenatomojn kaj 1 oksigenatomon. 5-Heptadekanono uzatas en kemiaj sintezoj kaj en la preparado de farmaciaĵoj kaj aromaĵoj.
Senaŭtomobila tago
Historio
Dum sociaj aranĝoj kun similaj karakterizaĵoj jam foje okazis ad hoc ekde la Naftokrizo de 1973, nur ekde oktobro 1994, kiam Eric Britton faris instituciigita alvoko por tia projekto en adreso al internacia konferenco en Toledo, Hispanio pri alireblecaj urboj.
En 1995 formiĝis neoficiala asocio por subteni la ekziston de "senaŭtomobilaj tagoj" tra la mondo, kaj ene de du jaroj post la parolado de Britton, senaŭtomobilaj tagoj estis markitaj en Rejkjaviko (Islando), Bath (Anglio) kaj La Rochelle (Francio). La unua nacia programo "En la urbo, sen aŭto" komenciĝis en Francio en 1998 kaj disvastiĝis kiel vasta iniciato tra Eŭropo fare de la Eŭropa Komisiono en 2000. Samjare la Komisiono pligrandigis la programon al Eŭropa Semajno pri Transportado, en kiu libertago de aŭtoj estas parto de tuta trafika komplekso.
Dum konsiderinda impeto al la kampanjo estis atingita helpe de amaskomunikila raportado, efektiviĝis ke estas malfacile organizi tiajn eventojn tiel, ke ili atingos signifan sukceson (kiu eble postulos restrukturigon de urbaj transportaj aranĝoj) kaj eĉ post jardeko de tiaj eventoj, estas neklare kiel utilas tia aliro antaŭenigi daŭrigeblan transportadon. Kondiĉo por la sukceso de tia iniciato estas larĝa publika subteno kaj sindevontigo al ŝanĝo en la ĉiutagaj transportaj aranĝoj de homoj.
Laŭ taksoj de subtenantoj de la iniciato, en 2005 okazis pli ol 1000 "tagoj sen aŭtoj" tra la mondo, kun rezultoj tre diversaj en malsamaj lokoj. En 2007, Ĉinio lanĉis la kampanjon pri Verda Transporto kaj Sano-semajno por helpi loĝantojn kompreni la gravecon de mediprotektado kaj esti atentaj pri ŝparado de energio. La kampanjo finiĝis kun senaŭta tago. Oni taksas, ke en 2007 la kampanjo ŝparis 33 milionojn da litroj da benzino kaj reduktis ellason je 3 000 tunoj.
Senaŭto-tagoj ankaŭ estas okazigitaj en multaj usonaj grandurboj, kiel ekzemple Portlando, Oregono; kaj en Japanio. Brita Kolumbio gastigas plurajn senaŭtaj tagoj organizitajn fare de lokaj komunumoj.
Senmotora tago en Israelo
Kvankam ne estas oficiale organizita Senaŭto-Tago, ĉiujare trafiko en Israelo ĉesas (krom krizveturiloj) dum pli ol 24 horoj en observo de religia festo de Jom Kipur. Ĉi tio ampleksas ĉiujn motorizitajn veturilojn, inkluzive de aŭtoj kaj publika transporto (busoj, trajnoj, taksioj, aviadiloj ktp.). Laikaj entuziasmuloj de biciklado kaj alireligiuloj ekspluatas tion, kaj vojoj (krom en religiaj kvartaloj) iĝas fakte esplanado kaj biciklovojoj. Rezulte, aerapoluo en Israelo tiutage, mezurita per nitrogenaj oksidoj, malpliiĝis je 99 procentoj.
Nacia Parko Tarangire
La Nacia Parko Tarangire (Hifadhi ya Taifa ya Tarangire) estas protektita areo en Tanzanio.
La Nacia Parko Tarangire estas la sesa plej granda en Tanzanio post Ruaha, Serengeti, Mikumi, Katavi kaj Mkomazi. La nomo de la parko devenas de la rivero Tarangire, kiu trairas la parkon, estante la sola fonto de akvo por sovaĝbestoj dum la seka sezono. Dum ĉi tiu etapo miloj da bestoj migras al la Nacia Parko Tarangire el Manyara.
Ĝi situas mallongan distancon sudoriente de lago Manyara kaj kovras areon de proksimume kvadrataj kilometroj. La pejzaĝo kaj vegetaĵaro tre varias kun miksaĵo ne trovebla aliloke norde de la cirkvito de safari. La monta pejzaĝo estas plena de baobaboj, densaj arbustoj kaj alta herbo.
Dominique Swain
Dominique SWAIN (naskiĝis la 12-an de aŭgusto 1980 en Malibu, Kalifornio) estas usona aktorino. Ŝia fratino estas la aktorino Chelse Swain.
Dominique Swain komencis ŝian karieron en Holivudo kiel infanaĝa dublanto; 12-jara ŝi prezentiĝis kiel dublanto por la pli juna fratino de knaba ĉefaktoro Macaulay Culkin en la filmo The Good Son, kiu kineje ekprezentiĝis en 1993. En 1995, en la aĝo de 15, ŝi estis elektita el 2500 knabinoj por ludi la titolrolon de Dolores "Lolita" Haze en la kineja novadaptado de la skandala romano Lolita de Vladimir Nabokov, kineje prezentata en 1997. Ŝi estis 15 dum filmado kaj ŝia aktorado estis laŭdita fare de kritikistoj. Ŝi poste kiel 16-/17-jarulino pozis kiel la ribelema adoleskanto Jamie Archer en la filmo Face/Off de 1997. Poste kontinue sekvis pliaj aktoraj roloj, ekzemple en 2021 rolo de Scarlett Shaw en la televida filmo The Wrong Mr. Right kaj rolo de Scarlett Shaw en la televida filmo Obsessed with the Babysitter, kaj en 2022 rolo de General Bridget Norris en la kineja filmo 4 Horsemen: Apocalypse kaj rolo pri patrino de Dewitt en la filmo Shadow Master.
Knínice (Žlutice)
Knínice (Knönitz) estas malgranda vilaĝo en Ĉeĥio, parto de urbo Žlutice en distrikto Karlovy Vary. Ĝi troviĝas proksimume 4,5 km nordokcidente de Žlutice. En la jaro ĉi tie daŭre vivis. En la jaro 2011 ĉi tie estis registritaj 8 adresoj.
Knínice situas en katastra teritorio Knínice u Žlutic kun areo 2,65 km².
Historio
La unua skribmencio pri Knínice aperas en la jaro 1581. En la jaro 1975 Knínice fariĝis parto de urbo Žlutice.
Misa Ragány
Misa Ragány [miŝa ragAnj], laŭ hungarlingve kutima nomordo Ragány Misa estis hungara aktoro, infana aktoro, muzikalkantisto.
Misa Ragány naskiĝis la en Kisvárda.
Biografio
Misa Ragány komencis sian infanaktoran karieron en teatro de Kisvárda en 1998. Li maturiĝis en gimnazio en sia naskiĝurbo, poste li akiris juran diplomon en Scienca Universitato de Szeged en 2009, poste aktoran diplometon en aktorakademio de Teatro Magyar, fine li studis kun stipendio en lernejo por raportistoj. En 2013 li iĝis ĵurnalisto kaj redaktoro. Li aliĝis al Teatro Jókai (Békéscsaba) en 2014, kie krom la roloj li ricevis ankaŭ postenon. Li akiris meneĝeran diplomon en Universitato de Kaposvár en 2018. Li ricevis premiojn inter 2011-2018.
Meet John Doe
Renkontu John Doe (en la angla : Meet John Doe) estas usona komedia dramifilmo el 1941 reĝisorita fare de Frank Capra kun Gary Cooper kaj Barbara Stanwyck en la gvidroloj.
La filmo estis scenarita fare de Robert Riskin kiu verkis la scenaron por plurajn filmojn reĝistoritaj de Capra. La filmo estas bazita sur rakonto de Richard Cornell kaj Robert Presnell kaj estis nomumita por Oskaro por origina scenaro. Dum la produktado de ĉi tiu filmo, ili kverelis pri mono kaj disiĝis.
La filmo diskutas kapital-registarajn rilatojn kaj la fortan influon de la amaskomunikilaro (tiam - gazetaro kaj radio) sur la homamasoj kaj ĝia potenco krei profundradikaj movadoj kiuj minacas la ekzistantan socian ordon kaj eĉ la politikan reĝimon.
Intrigo
Ann Mitchell (Barbara Stanwyck) estas ĵurnalisto kaj kolumnisto por la gazeto Bulletin. La gazeto ŝanĝas posedantojn kaj nun nomiĝas New Bulletin. Nova redaktisto Henry Connell (George Gleason) maldungas Mitchell, asertante ke ŝia verkado estas enuiga. Ŝi decidas verki en ŝia lasta adiaŭa kolumno ke ŝi ricevis malesperan leteron de viro nomita John Doe (pseŭdonimo) priskribanta lian malfacilan vivon kiel senlaborulo dum kvar jaroj kaj ke li atingis la punkton de malespero kaj intencas salti de la tegmento de la urbodomo je kristnaska vespero.
La letero vekas eksciton tra Usono. Mitchell konfesas la redaktiston ke ŝi konsistigis la rolulon de John Doe sed ŝi ofertas trovi personon kiu jesos atesti ke li estas John Doe kaj refuti la suspektojn kaj timojn ke la tuta rakonto estas mensogo. La redaktisto konsentas kaj alportas Mitchell reen al la redakcio por labori pri speciala kontrakto. Multaj homoj venas al la gazeta oficejo kaj asertas, ke ili estas John Doe, kiu verkis la leteron.
Mitchell elektas John Willoughby (Gary Cooper), altan kaj belan viron. Li antaŭe estis basballudanto kaj nun estas malsata vagabondo kun ŝiritaj vestaĵoj. Li estas neeviteble aligita fare de lia vagabonda amiko konata kiel "The Colonel" (La Kolonelo) (Walter Brennan). Ŝi donas al li 50 dolarojn, novajn kaj modajn vestaĵojn kaj metas lin en luksa hotelo kune kun la kolonelo kiu avertas lin la tutan tempon ke ilia tempo estos malŝparita. Intertempe ŝi daŭre publikigas artikolojn pri li kaj la eldonkvanto de la gazeto altiĝas.
La posedanto de la gazeto, la financisto D.B. Norton ankaŭ posedas radioreton. Li ofertas al Mitchell plibonan kontrakton por ke ŝi konvinkigu Willoughby aperi en la radio kaj legi paroladon kiun ŝi verkos por li. Rivala gazetposedanto provas subaĉeti John Doe per 5,000 USD por koncedi en la radio ke li ne estas fakte John Doe kaj la tuta afero estas fraŭdo. Willoughby estas preskaŭ konvinkita sed en la lasta momento li legas la paroladon de Mitchell vokante ĉiujn civitanojn de Usono helpi unu la alian kaj esti "pli bona najbaro".
La influo de la parolado disvastiĝis rapide kaj Willoughby iĝis fama kaj respektata famulo. "Joe Doe-kluboj" malfermiĝas en ĉiuj ŝtatoj de Usono. Nun Norton decidas realigi sian financan investon en "John Doe". Li organizas nacian renkontiĝon de ĉiuj kluboj. Norton donas al Mitchell multekostan juvelaĵon kaj petas al ŝi verki paroladon al Willoughby en kiu li anoncos la formadon de nova politika partio kiu kuros por la balotoj estritaj de Norton kaj konkuros kun kaj la Demokrata Partio kaj la Respublikana Partio. Connell rakontas tion al la mirigita Willoughby kaj li rapidas al la domo de Norton, interrompas lian renkontiĝon kun liaj kolegaj magnatoj, alfrontas lin kaj informas al li ke li nun iras al renkontiĝo por malkaŝi la tutan komploton. Norton antaŭas lin kaj antaŭ ol Willoughby komencas paroli, la viroj de Norton rompeniras en la renkontiĝon kaj disdonas ĵus presitajn gazetojn kun fraptitoloj pri la falsa John Doe. Norton prenas la scenejon, prenas la mikrofonon kaj informas ĉiujn pri ĉi tiu trompa ago. Homoj komencas ĵeti objektojn al Willoughby kaj li fuĝas de la sceno kun sia amiko "The Colonel (La kolonelo)".
Deprimita Willoughby decidas plenumi sian minacon kaj fari sinmortigon dum kristnaska vespero. Li supreniras al la urbodoma turo. Grupo de liaj kredantoj same kiel Ann venas post li kaj ŝi konfesas al li ke ŝi enamiĝis al li, petas pardonon, petegas lin ne salti kaj svenas en liaj brakoj. La grupo de kredantoj certigas al li ke la ideo de John Doe ne malsukcesis kaj ili malfermos novajn klubojn.
Kalvinana preĝejo (Harkány)
La kalvinana preĝejo estas religia historia monumento en Harkány (Hungario).
Historio
Dum dominado de turkoj la loĝantoj en Harkány akceptis plene la klavinismon. La baldaŭa kontraŭreformacio faris baraĵojn al la kalvinanoj. La nun videbla kirko estis konstruita inter 1798-1802.
Konstruaĵo
La preĝejo situas sola laŭ la ĉefvojo en korto. Apud la kirko estas videbla busto pri Mihály Sztárai. La fasado estas simetria, meze la kvadrata turo plene reliefas. La enirejo funkcias tra la turo. Interne la muroj estas blankaj laŭ la kutimoj.
Ciklooktila buterato
Ciklooktila buterato aŭ ciklooktila butanato estas organika kombinaĵo apartenanta al la familo de la esteroj, rezultanta el interagado de la butanata acido kaj ciklooktanolo. Ciklooktila butanato estas senkolora likvaĵo kun agrabla odoro, nesolvebla en akvo sed solvebla en alkoholoj, oleoj kaj aliaj nepolaraj organikaj solvantoj. Ciklooktila buterato prezentas butanatan grupon ligitan al ciklooktila grupo. Ĝi konsistas je 12 karbonatomoj, 22 hidrogenatomoj kaj 2 oksigenatomoj.
Batidacoj
La batidacoj (Bataceae) estas planta familio el la dukotiledonaj angiospermoj. Tiu familio apartenas al la ordo brasikaloj (Brassicales). Ĝi enhavas ununuran genron (batido) kaj 2 speciojn,.
Etimologio
La nomo de la tipa genro Batis elvenas el latino batis, batidis kaj la greka βατίς, βατίδος, kio indikas la nomon de tiu planto en tiuj malnovaj lingvoj.
La esperantigo de tiu termino Batis estas "batido", termino klasike konstruita laŭ la genitiva formo, kaj laŭ la PIV-a modelo Crepis > krepido, des pli ke la vorto "bato" jam ekzistas en Esperanto ("la ago bati", kaj "mezurunuo de kapacito" ).
En Esperanto, la nomo de la familio rekte elvenas de ĝia tipa genro, aldonante "-acoj" ĉe la fino de ties radiko. Tio klarigas la Esperantan terminon "batidacoj", laŭ la PIV-a modelo Amaryllis > amarilido > amarilidacoj, kvankam tiu termino malsimilas la sciencan latinan nomon Bataceae.
Timothy Hutton
Timothy HUTTON (naskiĝis la 16-an de aŭgusto 1960 en Malibu, Kalifornio) estas usona aktoro, scenaristo kaj filmproduktoro. Li estas Oskar-premiito.
Timothy Hutton komencis sian karieron en 1965 en aĝo de kvin jaroj kiel infana aktoro en televida filmo, sekve de tempo al tempo plu aktoris en televidaj filmoj ĝis la plenkreskiĝo, kaj havis sian kinejofilman aktoran debuton en la filmo Ordinary people de 1980, reĝisorita fare de Robert Redford. Hutton honoriĝis per Oskar-premio por plej bona flankaktoro pro ĉi tiu rolo. Li tiumomente estis la kvara plej juna Oscar-gajninto post la aktorinoj Tatum O'Neal, Anna Paquin kaj Patty Duke, kaj la plej juna vira gajninto en la aktoraj kategorioj. La premion li dediĉis al sia patro, aktoro Jim Hutton, kiu jam mortis en 1979. De tiam kontinue sekvis pliaj kinejaj filmoj, ekzemple en 2020 rolo de Leo Steinem en la filmo The Glorias kaj en 2022 rolo de senatano John Lyons en la filmo Emancipation, kaj same televidaj filmoj kaj filmserioj, ekzemple en 2019–20 rolo de Leon Bechley en 13 epizodoj de la serio	Almost Family kaj en 2022 rolo de Jesse J. Breland en 4 epizodoj de la serio	Women of the Movement.
Kvaternara geologio
Kvaternara geologio estas la branĉo de geologio kiu studas disvolvigojn el antaŭ 2.6 milionoj da jaroj antaŭen. Partikulare la geologio de Kvaternaro studas la procezojn kaj kuŝejojn kiuj disvolviĝis dum la Kvaternaro, periodo karakterizita per cikloj de glacialo-interglacialo. Kvaternara geologio disvolviĝis laŭlonge de la tempo el origina branĉo de la historia geologio por iĝi propra scienco.
Jes, Ministro
Jes Ministro (en la angla : Yes, Minister) estas premiita brita satira serialkomedio, verkita fare de Anthony Jay kaj Jonathan Lynn, kaj kiu estis elsendita en televido kaj radio de la BBC inter 1980 kaj 1984. La daŭrigserio Jes, ĉefministro (angla : Yes, Prime Minister), estis elsendita inter 1986 kaj 1988. Kune, la du serioj inkluzivas 38 epizodojn. Kelkaj el la epizodoj ankaŭ estis elsenditaj en la radio kiel serio. En 2010 teatraĵo. estis enscenigita surbaze de la origina serio kaj en 2013 alia sezono de la serio estis produktita en brita televido.
La serio estas satiro pri brita politiko, la Profunda Ŝtato kaj la burokratio en la civila servo. Ĝi okazas en Whitehall, en la privata oficejo de ministro en la brita registaro (kaj en la daŭriga serio, ĉe 10 Downing Street), kaj disvolvas la politikan karieron de la ministro James Hacker, rolita fare de Paul Addington, kaj liaj multaj luktoj por efektivigi leĝaran aŭ administrajn ŝanĝojn kiuj estas efektive kontraŭbatalitaj de la brita ŝtatservo, kaj precipe de la konstanta sekretario (alta ŝtatoficisto) de la ministerio, Siro Humphrey Appleby, rolita fare de Nigel Hawthorne, kaj de lia iomete pli utila Ĉefa Privata Sekretario Bernard Woolley, rolita fare de Derek Folds.
Preskaŭ ĉiu ĉapitro finiĝas per la memorinda linio, "Yes, Mr. Minister" aŭ "Yes, Mr. Prime Minister" eldirita (kutime) de Siro Humphrey dum li kviete festas sian venkon super sia "politika majstro" (aŭ, malofte, konfesas malvenko..)
La serio estis granda sukceso kaj inter la spektantaro kaj kritikistoj, kaj gajnis kun pluraj premioj, inkluzive de pluraj premioj de la Brita akademio de filmaj kaj televidaj artoj, kaj en 2004 ĝi venis en sesa loko en la "Plej bona Brita Situacia Komedio". balotenketo.
Intrigo
La ĉeftemo de la serio estas la potencrivaleco inter James (Jim) Hacker, la nova ministro en la (fikcia) Ministerio de Administraj Aferoj, kaj liaj subuloj, la publikservaj dungitoj, en la ministerio. La plej altrangaj el liaj oficistoj estas Siro Humphrey Appleby, kiu funkcias kiel la konstanta sekretario (efektiva ĉefoficisto) de la oficejo, kaj Bernard Woolley, la ĉefa privata sekretario de Hacker. "Malantaŭ la scenoj" influo ankaŭ evidentiĝas kiam Siro Humphrey konsultas (foje laŭ invito) kun la Kabineta Sekretario (aŭ, en la daŭrigo, la antaŭa Kabineta Sekretario) ĉe la Ĝentlemena Klubo en St.James.
La diversaj idealoj kaj egoismaj motivoj de la roluloj kolizias unu kun la alia sennombraj fojoj. Dum Hacker aliras novan temon en spirito de idealismo kaj deziro esti vidita kiel iu kiu sukcesas plibonigi la staton de aferoj, li finfine lernas vidi sian popularecon inter publiko kiel la nuran mezurilon de sukceso. Por atingi tion, li devas esti vidita en la okuloj de siaj balotintoj, kaj espereble al li ankaŭ balotontoj, kiel efika politikisto, kaj kiel tuja respondanto al la publika opinio, kaj en la okuloj de lia partio (kaj unuavice, la ĉefministro) kiel lojala kaj efika. Siro Humphrey aliflanke, vere kredas (kiel la plej multaj el la publikservaj dungitoj en la serio) ke la publika servo estas tiu kiu vere scias kio estas bona por la lando, kaj tio rezultas "hazarde" tiom kiom bona ĝi estas ankaŭ por la publika servo. La plej multaj el la agoj de Siro Humphrey devenas de lia deziro konservi la prestiĝon, potencon kaj influon kiujn li ĝuas ene de la granda kaj burokratia organizo, same kiel konservi la multajn avantaĝojn kiuj venas kun lia pozicio: honoroj kaj titoloj, aristokratio, alta enspezo, fiksa emeritiĝa-aĝo kaj granda ŝtata pensio, kaj kompreneble la malkapablo esti maldungita. Fakte, grava parto de la streĉiĝo en ilia rilato devenas de la konscio de Hacker, ke fakte estos la politikistoj tiuj kiuj perdos siajn laborlokojn se la misfunkcio de la publika servo iĝos konata al la publiko. En la epizodo "Doing the Honors" li estas aŭdita diri, "En la privata sektoro se vi malsukcesas vi estas maldungita; en la publika servo se vi malsukcesas mi estas maldungita."
Historie, tiutempe kiam la serio estis scenarita, britaj ministroj estis ligitaj per la devo konsideri sin respondecaj por ĉio kio okazas en sia oficejo, kaj devis eksiĝi se grava problemo aperis "dum ilia gardado" (" ministeria respondeco"). Dum tiu praktiko foje estis maljusta, ĝi estis konsiderita necesa por malhelpi politikistojn peti al la publika servo agi kontraŭ la ĝenerala intereso, sed en maniero kiu permesis al la ministro racie nei siajn agadojn.
Laŭ la opinio de Hacker, do liaj ĉefaj taskoj estas iniciati reformojn kaj malpliiĝojn en lia ministerio, reduktante burokration kaj la nombron de publikservaj laboristoj kaj finfine administrante la landon laŭ la politiko de lia partio. Fari tiujn agojn laŭ lia opinio, aŭ fari ilin nur por aspektoj (ricevante gazetaran raportadon), permesos al li esti reelektita. Siro Humphrey, aliflanke, vidas sin kiel devi certigi ke efektivigo de politiko restas efektive ekster registaro kiel eble plej multe, kaj ke la status quo estas konservita kiel demando pri principo. Li blokos ajnan movon dezajnitan por tranĉi la publikan servon, ŝpari monon aŭ redukti la gradon de komplekseco de la burokratio.
Konsiderinda kvanto de la humuro en la serio estas tial derivita de la rivaleco inter la ministroj (kiuj kredas ke ili estas la nomumita ĉefoj) kaj la brita publikserva personaro kiuj fakte prizorgas la landon. En tipa epizodo, Hacker proponos aŭ provas antaŭenigi ian reformon, kaj Siro Humphrey haltigos lin per ĉiuj rimedoj je sia dispono. Plejofte, Siro Humphrey sukcesos en sia misio, trankviligante Hacker-n per pozitiva publikeco, aŭ bedaŭrinde provos kaŝi la ŝajnan fiaskon de la ministro. Tamen, Hacker malofte gajnas la batalon.
En la unua sezono, la rolulo de Frank Wiesel, la politika konsilisto de Hacker, rolita fare de Neal Fitzwilliam, ekaperis. Kvankam lia nomo estas Vajzelo, Tamen Siro Humphrey kaj Bernard konstante nomas lin "S-ro. Mustelo (angle Weasel). Wiesel ne aperas post la unua sezono, supozeble li ricevis komfortan pozicion en la "Kvanro" (Kvazaŭ Aŭtonoma Neregistara Organizo), kies celo, kiel atendite, estas esplori nomumojn en aliaj kvanroj. Post la tria sezono, Siro Humphrey estas promociita al la pozicio de Kabineta sekretario, Hacker estas nomumita ĉefministro, kaj petas al Bernard Walley daŭri en sia rolo kiel Ĉefa Privata sekretario. En la unua sezono de "Yes, Mr. Prime Minister" Dorothy Wainwright (rolita fare de Deborah Norton) prezentiĝas kiel tre kompetenta kaj efika politika konsilisto al la ĉefministro. Ŝiaj spertoj kaj komprenoj pri la multaj lertaĵoj de la publika servo imponas ŝiaj ĉirkaŭantoj,
La familia vivo de Hacker malofte estas rivelita en la serio. Lia edzino, Annie ( Diana Hoddinott ), estas klare frustrita per la interrompoj al la persona vivo kaŭzitaj de la politika kariero de ŝia edzo, kaj foje montras imponan cinikismon koncerne liajn politikajn kapricojn. En la sama tempo, lia filino Lucy (Gary Cowper), studento de sociologio, iĝas media aktivulo en unu el la epizodoj (kaj tio estas ŝia nura apero, kvankam ŝia nomo estas menciita plurajn fojojn en aliaj epizodoj), kaj laboras kontraŭ unu el la politikaj decidoj de la oficejo de ŝia patro.
La personecaj trajtoj de Siro Humphrey inkluzivas ruzecon, intrigecon, uzon de tre kompleksaj kaj longaj frazoj por argumentado kiuj estass preskaŭ nesekvateblaj, malestimajn perspektivojn pri la registaro, kaj arogantecon. La ecoj de Hacker inkludas fojajn nedecidecon kaj emon eksplodi en ridindigajn Churchilliajn paroladojn. Bernard tendencas al lingva rigoreco. Siro Humphrey foje diskutas la aktualajn aferojn kun aliaj konstantaj sekretarioj, kiuj ŝajnas venenitaj kaj iom elĉerpitaj, kaj kun la Kabineta Sekretario (kiun li poste sukcedos en la sekva "Jes, Mr. Prime Minister"), Siro Arnold Robinson - rolita fare de John Nettleton - prototipo de sarkasmo, aroganteco kaj ampleksa sperto en intrigo. Tiu ĉi opinio de la registaro ne estas la posedaĵo de Siro Humphrey sole, sed estas memkomprenebla por la tuta ŝtatservo.
Preskaŭ ĉiuj epizodoj finiĝas kun unu el la roluloj (kutime Siro Humphrey) diranta "Yes, Mr. Minister" aŭ "Yes, Mr. Prime Minister". Ĉiuj el la ĉapitroj en "Jes, Ministro" staris pli-malpli memstare, sed "Jes, ĉefministro" inkluzivas iom kunligan intrigfadenon.
Róbert Fleischl
Róbert Fleischl [flejŝl], laŭ hungarlingve kutima nomordo Fleischl Róbert estis hungara arkitekto. Róbert Fleischl naskiĝis la en Pest (urbo) (Hungara reĝlando, Aŭstra Imperio), li mortis la  en Budapeŝto.
Biografio
Róbert Fleischl devenis el juda familio. Li maturiĝis en luterana gimnazio jam en Budapeŝto, poste li akiris arkitekturan diplomon en Reĝa Teknikuniversitato József en 1888. Post la diplomo li trejnis sin laŭvice en atelieroj de Győző Czigler, Antal Weber kaj Ignác Alpár. En 1891 li fondis propran arkitekturan firmaon, sed inter 1892-1894 lia kunarkitekto estis la germandevena György Brüggemann. Li edziĝis en 1902, lia edzino naskis 2 gefilojn (ambaŭ iĝos arkitektoj).
126183 Larrymitchell
126183 Larrymitchell estas malgranda, hela asteroido de la ĉefa asteroida zono proksima de la orbita resonanco 3:1 kun Jupitero.
Ĝi estis malkovrita la elde la Observatorio George en Needville (Teksaso, Usono).
Ekstera kerno de la Tero
La ekstera kerno de la Tero estas likva tavolo ĉirkaŭ 2 400 km dika kaj komponita ĉefe de fero kaj nikelo kiu kuŝas sub la solida interna kerno de la Tero kaj sub ĝia mantelo. Ties ekstera limo kuŝas 2 890 km ene de la Tera surfaco. La transiro inter la interna kerno kaj la ekstera kerno estas proksimume je 5 150 km ene de la Tera surfaco. Malkiel la interna (aŭ solida ) kerno, la ekstera kerno estas likva.
126183 Larrymitchell
Nomo
Ĝi estis nomita en honoro de la usona mastro en pervida astronomio Larry Mitchell; konata pro libere partigi sian senegalan konon pri la profunda ĉielo. Lia libro Visually Observing the Mysteries of the Universe (Pervide Observi la Misterojn de la Universo) estas inspirita de liaj multenombraj jaroj de listo da avancitaj observadaj defioj dum Festoj de la Steloj en Teksaso.
Ciklooktanolo
Ciklooktanolo aŭ Ciklooktila alkoholo estas organika kombinaĵo apartenanta al la familo de la alkoholoj, rezultanta el hidrolizo de la ciklooktila klorido. Ciklooktanolo estas senkolora likvaĵo, nesolvebla en akvo sed solvebla en acetono, alkoholoj, oleoj kaj aliaj nepolaraj organikaj solvantoj. Ciklooktanolo prezentas hidroksilan grupon ligitan al ciklooktila grupo. Ĝi konsistas je 8 karbonatomoj, 16 hidrogenatomoj kaj 1 oksigenatomo. Ciklooktanolo uzatas en la preparado de la ciklooktanono per uzado de la kromiata acido kiel reakciaĵo.
91001 Shanghaishida
91001 Shanghaishida estas malgranda, hela asteroido de la ĉefa asteroida zono en orbita resonanco 1:4 kun la Tero.
Malkovro
Ĝi estis malkovrita la en la kadro de la astronomia kampanjo Beijing Schmidt CCD Asteroida Programo elde la Stacio Singlong de la Astronomia Observatorio de Beijing, en provinco Hebejo (Ĉinio).
Epistemo
La epistemo estas filozofia koncepto de greka origino (en antikva greka ἐπιστήμη ), kiu signifas sciencon (en la duobla signifo de konstituita scio, kaj de virto kiu konsistas en, ekzemple en Libro VI de la Nikomaĥa Etiko de Aristotelo.
91001 Shanghaishida
Nomo
Ĝi ŝuldas sian nomon al la Normala Universitato de Ŝanhajo (ĉine : 上海师范大学,  Shànghǎi shīfàn dàxué) fondita en 1954, alt-nivela ampleksa ŝlosila universitato en la kampo de la liberaj artoj, naturscienco, inĝenierarto kaj belartoj, emfazante la fortojn en la trenado de la instruistoj, NUŜ establis sian programon de magistro kaj Ph.D. pri astronomio respektive en 2004 kaj 2021.
Epistemo
Michel Foucault vidas en la epistemo nocion de filozofio, historio kaj sociologio, dum epistemologio referus al genealogio de scio, kiel studo de la sciencoj (celoj, organizoj kaj metodoj de celoj, fundamentaj principoj)., ĝiaj instruoj, rilatoj inter ili, ktp.), la episteme konsistigus scion kaj priskribas kio ĝi estas en antaŭfiksita tempo.
Konsiderante la ciferecan revolucion, tio estas kaj la sisteman translokigon de homa kulturo de papero al cifereca, la kapitalan disvolviĝon de programaro aŭ aplikaĵoj en scienca aŭ ĉiutaga vivo, kaj la modifo de niaj reprezentadoj de la mondo per la komputilo (ekzemple nia reprezentado de la tero), multaj francaj intelektuloj kiel Michel Serres, Milad Doueihi, Jean-Guy Meunier, Damon Mayaffre, Brunot Bachimont, ktp. konsideri la ciferecan kiel la novan dominan epistemon de la fino de la 20-a jarcento.
Mad Men
Frenezaj Viroj (en la angla : Mad Men) estas usona televida serio, kreita kaj produktita fare de Matthew Weiner, kaj elsendita en la usona kabloreto AMC kaj estis elsendita de la 19-an de julio 2007 ĝis la 17-an de majo 2015, kaj daŭris por 7 sezonoj kaj 92 epizodoj. Sed ĝia fikcia tempokadro estas de marto 1960 ĝis novembro 1970.
La serio ricevis kritikistan plaŭdon por sia aŭtenteco kaj vidarta stilo kaj sekve ĝi gajnis multajn premiojn, inkluzive de kvar Premioj Emmy por Plej bona Drama Serio, tri Premioj Oraj Globoj, du Premioj de la Gildo de Aktoroj kaj Premio Peabody. Pro tio, kaj laŭ multaj kritikistoj por la ampleksa priraportado, Mad Men estas konsiderita unu el la plej bonaj kaj plej influaj dramaj serioj en la historio de televido.
La intrigo de la serio okazas en la 1960-aj jaroj, kaj traktas la reklam-firmaon "Sterling Cooper" situanta sur Madison Avenuo en Novjorko. La serio centras sur Don Draper, la kreiva direktoro ĉe Sterling Cooper.
Sezono 1
Epizodoj 1-13 (13 epizodoj), kiuj estis elsenditaj inter la 19 -an de julio 2007 kaj la 18-an de oktobro 2007.
Betty, la edzino de Don, kiu suferas de nervaj problemoj, iras al la psikiatro, al kiu ŝi rakontas ke ŝi scias ke ŝia edzo amoras kun aliaj virinoj, kaj ŝi scias ke la psikiatro raportas al Don pri iliaj renkontiĝoj. Roger, kiu restas ĉe la hejmo de Don por vespermanĝo, provas amindumi kun Betty kaj kaŭzas rifton en ilia amikeco, Don finfine pardonas lin. Don estas turmentita kiam lia pasinteco komencas ekreaperi. Peggy sentiĝas minacata de siaj kolegoj post sia kreskanta sukceso. Salvatore Romano evoluigas rilaton kun kliento. La kompanio provas pensi pri novaj manieroj fari kampanjon kontraŭ la presidanta kandidato Kennedy. La frato de Don, kiu konas lin sub sia naskiĝnomo, venas al la urbo kaj Don evitas lin ĝis li sinmortigas. Ĉe la fino de la sezono, Don perdas sian buĝeton kaj Roger, kiu provas kuraĝigi lin kun la helpo de knabinoj, havas koratakon. Pete provas trakti la postulojn de geedzeca vivo. Pete malkovras la pasintecon de Don kaj ĉantaĝas lin. Peggy estas promociita ĉe la laborejo, malkovras ke ŝi estas graveda kaj naskas la bebon de Pete.
Sezono 2
Epizodoj 14-26 (13 epizodoj), kiuj estis elsenditaj inter la 27 -an de julio 2008 kaj la 26-an de oktobro 2008
Dum la sezono, Jane iĝas la edzino de Roger kaj forlasas la agentejon.
Sezono 3
Epizodoj 27-39 (13 epizodoj), kiuj estis elsenditaj inter la 16-an de aŭgusto 2009 kaj novembron 8, 2009
La sezono malfermiĝas en marto 1963. La agentejo estis vendita al brita firmao kaj kiel rezulto ŝanĝoj okazas en ĝi. La ĉefbuĝetoficiro estas maldungita kaj Peter Campbell kaj Ken Cosgrove konkuras pri la nova pozicio. Don malkovras ke Salvatore estas samseksema. La patro de Betty, translokiĝas en la domon de Betty kaj Don. Post mallonga tempo li mortas kaj Sally kolapsas. Betty naskas kaj nomas la bebon honore al sia patro. Ken ricevas la pozicion de buĝetmanaĝero. Peggy amoras kun Duck. Betty enamiĝas al Harry Francis. Ĉe la fino de la sezono la firmao ekzamenas ŝanĝojn denove kaj tiu tempon kelkaj el la dungitoj gviditaj fare de Don foriras kaj komencas sian propran firmaon nomitan "Sterling Cooper Draper Price". Betty petas eksedziĝon. Johana kiu eksiĝis de la laboro planinta vivi kun sia kuracisto-edzo malkovras ke li ne estis akceptita kaj ŝi devas daŭre labori, ŝi aliĝas al la nova firmao.
Sezono 4
Epizodoj 40-52 (13 epizodoj), kiuj estis elsenditaj inter la 25 -an de julio 2010 kaj la 17-an de oktobro 2010
La sezono malfermiĝas dum Dankotago 1964 kiam la nova reklamfirmao "Sterling, Cooper, Draper, Price" provas establiĝi. La kompanio atingas buĝetojn, ĝajnas estimindon de sia klientoj kaj atingas statuson en la industrio. La jaro 1965 komenciĝas kaj la edzo de Joan informas al ŝi ke li estas rekrutita en la armeo. Roger decidas verki sian aŭtobiografion. Lane travivas problemojn en sia geedziĝo. La edzino de Pete gravediĝas. La konduto de Sally plimalboniĝas. Don gajnas la Cleo Premio. Don malkovras ke Anna mortantas. Peggy partiĝas kun ŝia koramiko kaj estas devigita maldungi Joey post kiam li tiras oficejan bubaĵon sur johana. Don komencas verki pri sia vivo kaj en la sama tempo komencas geamiki kun Faye kiu laboras ĉe la firmao. La sekretario de Don mortis. Roger kaj johana amindumas kaj ŝi iĝas graveda dum ŝia edzo estas en la armeo. Lucky Strike la ĉefa kliento de Sterling, Cooper, Draper, Price, foriras kaj sekve la firmao renkontas monmalfacilaĵojn kaj estas devigita maldungi laboristojn. Don rakontas al Faye la veron pri sia pasinteco kaj ŝi konsilas lin vivi sian realan vivon kaj ne daŭri vivi mensogon. Betty kaj ŝia edzo Henry Francis forlasas la komunan hejmon de Don kune kun la infanoj. Sally kiu evoluigis rilaton kun Glenn Bishop estas devigita forŝiri sin for de la domo en kiu ŝi estis naskita kaj diri adiaŭon al siaj amikoj. La infanoj vojaĝas kune kun Don por ferio en Kalifornio, antaŭ la ekskurseto Don petas la helpon de sia sekretario Megan Kalba en prizorgado de la infanoj en Kalifornio kaj dum la ferio enamiĝas al Megan. Li svatas al ŝi kaj ŝi akceptas. Post reveno al New York, ili sciigas sian venontan geedziĝon al ĉiuj membroj de la oficejo. Peggy kaj Ken subskribas novan klienton kaj ŝajnas ke "Sterling, Cooper, Draper, Price" ankoraŭ povos daŭrigi sian vojon.
Sezono 5
Ĉapitroj 53–65 (13 ĉapitroj). Komencite la 25-an de marto 2012 kaj finiĝis la 10-an de junio 2012.
La sezono malfermiĝas en junio 1966 kiam Don festas sian kvardekan naskiĝtagon kaj Megan ĵetas al li surprizfeston. Megan ricevas reklamon kaj Peggy ricevas la taskon de mentorado de ŝi. En la sama tempo Megan sentas ke Don moviĝas foren de ŝi. Joan estas maltrankvila pri ŝia laborejo dum ŝi estas en akuŝferio. Betty plialtiĝas sian pezon kaj malkovras ke ŝi havas tiroida tumoro. Roger premas Peggy por dungi junan ideulon nomitan Michael Ginsburg. Malhelhaŭta sekretario estas dungita por labori en la oficejo, kiu havas problemojn konformi sed amikigas kun Peggy. Greg revenas de la armeo kaj johana malkovras ke li volontulis por resoldatiĝi denove. Dum Don kaj Megan vojaĝas al ferio ili kverelas kaj li forlasas ŝin ĉe manĝejo duonvoje sed la du poste akordiĝas. Mikaelo rakontas al Peggy ke li estis naskita en koncentrejo. Peggy decidas forlasi la firmaon por vere avanci en la kampo de reklamo. Peggy kaj Abe translokiĝas kune kaj ŝia patrino ne estas feliĉa pri tio. Roger luktas por sian lokon en la firmao kaj pagas Ginzburg por alporti al li klientojn. Li kaj lia edzino, Jane, provas uzi LSD-on kaj ŝi rivelas al li ke ŝi volas disiĝi kaj la du divorcas. Pete, kiu translokiĝis al la antaŭurboj kun sia edzino, sopiras vivi en la grandurbo kaj lia konduto iĝas pli kaj pli konfuza post kiam li kaj Lane draŝis unu la alian kaj post kiam li amoras kun edziĝinta virino. Megan sukcesas gardi la buĝeton de la Heinz-firmao ĉe la lasta minuto kaj johana malkovras ke Greg deziras eksgeedziĝon kaj havas problemon traktantan la situacion kiam la firmao provas ricevi la reklaman buĝeton de la Jaguar-firmao kaj la kondiĉo de la interkonsento estas ke johana seksumas kun la firmaa manaĝero.
Sezono 6
Ĉapitroj 66–78 (13 ĉapitroj). Komencite la 7-an de aprilo 2013 kaj finiĝis la 23-an de junio 2013.
La sezono malfermiĝas kun la reveno de Don kaj Megan de ferio en Havajo. La patrino de Roger mortis. Don amoras kun Sylvia kaj Megan rakontas al li ke ŝi havis aborton. Pete daŭre amoras kun aliaj virinoj, kaj Trudy alfrontas lin koncerne ĝin kaj piedbatas lin el la domo. Joan malfacilas konsenti kun la maniero kiel ŝi akiris la partnerecon en la firmao. Peggy renkontas malfacilaĵojn en la nova oficejo kaj iĝas pli kaj pli dura. Don travivas malfacilaĵojn kun la buĝeto de Jaguaro kaj maldungas ilin. Tio ekigas ĉenon de katastrofo kun ekesto de Pete kiu rakontas al Don ke la firmao estis survoje al IPO sed tio estis ruinigita kun la perdo de la buĝeto kaj johana rompiĝas post kion ŝi trapasis por ricevi tiun buĝeton. Roger solvas la situacion kiam li diras ke li sukcesis akiri avantaĝon por ricevi la Chevy-buĝeton. Pete kaptas sian bopatron en bordelo kaj kiel rezulto difektas la Vic Chemicals-buĝeton, kiam li rakontas Trudy pri ŝia patro ŝi forĵetas Pete el la domo definitive.
Don kaj Ted Chu pensas pri la ideo kunfandi la du firmaojn (CGC kaj Sterling Cooper Draper Price) kaj labori kune tiel ke ambaŭ ne fermiĝas. Peggy, kiu aĉetis loĝejon kune kun sia partnero, decidas konsenti pri la decido kaj aliĝi al la nova firmao kiel la kopiverkada-manaĝero.
Sezono 7
Ĉapitroj 79–92 (14 ĉapitroj). La lasta sezono de la serio estis dividita en du partojn de 7 epizodoj ĉiu.
Parto 1
Komencis ĝiajn elsendojn la 13-an de aprilo 2014 kaj finiĝis la 25-an de majo 2014. La sezono komenciĝas en januaro 1969, kelkajn semajnojn post Dankfesto 1968, kie la sesa sezono finiĝis, ĉar la roluloj traktis disfendado de la oficejo inter New York kaj Los-Anĝeleso. La sezono finiĝas en julio 1969.
Parto 2
Komencis ĝiajn elsendojn la 5-an de aprilo 2015 kaj finiĝis la 17-an de majo 2015.
Joan ekhavas malfacilaĵojn kun la nova administrado kaj foriras kun malalta kompenso, ŝi konas riĉan komerciston kiu petas al ŝi forlasi Novjorkon kaj akompani lin sed elektas malfermi sendependan produktentreprenon. Manaĝero McCann Erickson plendas ke Don "malaperas" ĉe la fino de la sezono. Don estas en terapia centro por subteno kontraŭdroga kaj spertas specon de spirita transformo. Li ploras en sceno kio estas konata kiel la "friduja parolado".
En la ferma sceno dum li meditas li elpensas reklamon kiu kombinas elementoj de la nova epoko (angle: new age). La anonco fakte estas reala reklamo de Koka-kolao, kiu estis elsendita en 1971.
Internacia flughaveno Ĵitomir
La Internacia flughaveno Ĵitomir (Міжнародний аеропорт «Житомир») (IATA: ZTR, ICAO: UKKV) estas internacia flughaveno priservanta la urbon Ĵitomir, Ukrainio.
Princo Louis (Duko de Nemours)
Princo Louis de Orléans, Duko de Nemours (Louis Charles Philippe Raphaël d'Orléans; 25a de oktobro 1814 - 26a de junio 1896) estis la dua filo de reĝo, Ludoviko-Filipo de Francio kaj lia edzino Maria Amalia de Napolo kaj Sicilio.
Zoltán Gáthy
Zoltán Gáthy [gAti], laŭ hungarlingve kutima nomordo Gáthy Zoltán estis hungara arkitekto. Zoltán Gáthy naskiĝis la en Lipótvár (Hungara reĝlando, Aŭstrio-Hungario, nuntempa Leopoldov en Slovakio), li mortis la  en Budapeŝto (Hungario).
Biografio
Zoltán Gáthy antaŭ ol diplomiĝi finbatalis la 1-an mondmiliton, poste li akiris arkitekturan diplomon en Reĝa Teknikuniversitato József en 1919. Post siaj studoj li faris nur porokazajn laborojn. En 1923 li ricevis arkitekturan taskon en Dorog (tiam minista vilaĝo), poste restis tie ĝis 1941. En tiu periodo li projektis pli ol 200 konstruaĵojn en la vilaĝo aŭ en la najbareco. Dum la socialismo li projektis ĉefe industriajn konstruaĵojn.
6-Heptadekanono
6-Heptadekanono aŭ 6-heptadekanono estas organika kombinaĵo rezultanta el interagado de la heksanalo kaj kloroundekano. Ĝi estas blanka kaj brulema solidaĵo, nesolvebla en akvo. 6-Heptadekanono posedas 17 karbonatomojn, 34 hidrogenatomojn kaj 1 oksigenatomon. 6-Heptadekanono uzatas en kemiaj sintezoj kaj en la preparado de farmaciaĵoj kaj aromaĵoj.
Heliodoro
Heliodoro (Ἡλιόδωρος) de Emezo (nuna Sirio) estis greka verkisto, aŭtoro de la romano "Etiopika" (Αἰθιοπικά), konata ankaŭ kiel "Teageno kaj Kariklea" (Θεαγένης καὶ Χαρίκλεια).
Ŝajne li vivis inter la 3-a kaj la 4-a jarcentoj. Kelkaj fakuloj identigas lin kun iu Heliodoro, kiu estis episkopo de Trikalo, sed tiuokaze li estus verkinta antaŭ iĝi episkopo. Ĉiuokaze tio ne estas dokumentite pruvita, kaj kelkaj fakuloj malakceptas tiun teorion.
Dimitri Kicikis
El riĉa kaj klera greka familio li devis iri al ekzilo juna kaj edukiĝis en Francio. Aliĝis al Maoismo dum la epoko de la Majo de 1968.
Ekde infanaĝo li havis fiksan idearon: Li deziris ne nur reamikiĝis Grekojn kaj Turkojn, sed ankaŭ unuigi ilin en Grek-Turka Konfederacio kiu estus (iomete) renovigo de Bizanc/Otomana Imperioj; tiel plenigante la politikan, kulturan kaj ekonomian vakuon lasitan post ili foresto el la Orienta Mediteraneo. Kredanta Ortodoksa Kristano, li simpatiis kun la turkia religia tendenco de Bektaŝismo-Alevismo kaj klopodis kunigi tion kun Ortodokseco, por formi bazon de estonta politika unio inter Ateno kaj Ankaro. Kredante en la kunlaborado de religiaj komunumoj, kiel laŭ la sistemo de la Otomana Imperio, li kunlaboris kun ŝijaismaj islamanoj en Irano, Judoj en Israelo kaj Hinduismaj vaiŝnavoj en Barato.
Bibliotheca Teubneriana
Bibliotheca Teubneriana aŭ plentitole Bibliotheca scriptorum Graecorum et Romanorum Teubneriana (germane: Teubners Bibliothek griechischer und lateinischer Schriftsteller) estas en 1849 fondita serio de sciencaj eldonoj de verkoj de la grek-romia antikvo. Ofte videblas la mallongigo BT.
Tupã (mitologio)
Tupã (prononcata kun nazala ã kiel ekzemple en la franca), ankaŭ Tupan aŭ Tupave, estas la vorto por supera diaĵo en la tupia kaj gvarania lingvoj, inkluzive de la gvarania krea mito. La unuaj eŭropaj misiistoj, plejparte jezuitoj, interpretis (aŭ laŭ vidpunkto misinterpretis) ĝin kiel tradukaĵo de "Dio", komparebla al la koncepto de Dio en la kristana, juda aŭ islama koncepto de monoteismo.
Bibliotheca Teubneriana
Nomkutimoj
Teubneriana plej ofte signifas unuopan eldonon (komplete latine: editio Teubneriana), pli malofte la tutan kolekton. La samo validas koncerne la terminon Oxoniensis se konsideri la konkurencajn produktojn britajn de Scriptorum Classicorum Bibliotheca Oxoniensis; plej oftas la serio-nomo Oxford Classical Texts.
Kromaj serioj de eldonoj de klasikaj tekstoj helenaj/latinaj estas ekz: Loeb Classical Library, Collection Budé kaj Sammlung Tusculum.